Otep

Otep on Ameerika Ühendriikide heavy metal'i ansambel Los Angelesest.

Bänd alustas tegevust 2000. aastal. Nad on välja andnud kaks EP-d, kuus stuudioalbumit ja ühe kontsertalbumi. 2013. aasta detsembris lõpetasid nad plaadilepingu Victory Recordsiga ja allkirjastasid uue lepingu Napalm Recordsiga.

 Ajalugu 
 Esimesed aastad: "Jihad" ja "Sevas Tra" (2000–2003)
Otep alustas bändina tegevust Los Angeleses Californias 2000. aasta teises pooles. Nimi Otep on valitud bändi laulja Otep Shamaya nime järgi ning see on ka anagramm sõnast poet ('luuletaja'). Nad kutsuti 2001. aastal mängima Ozzfestile enne, kui olid allkirjastanud ühegi plaadilepingu, sest Sharon Osbourne oli näinud neid kontserdil ja bänd hakkas talle meeldima. See oli bändi kaheksas kontsert. Sestpeale on nad mänginud Ozzfestil mitu korda. Pärast mitmendat kontserti sõlmis Otep plaadilepingu Capitol Recordsiga. See juhtus ainult tänu kontsertesitustele, sest neil ei olnud ette näidata demosalvestisi. Nad hakkasid veelgi rohkem Los Angelese ümbruskonnas tuuritama ja andsid 2001. aastal välja oma esimese EP "Jihad". Esimese täispika stuudioalbumi "Sevas Tra" andis bänd välja koos Terry Date'iga 18. juunil 2002. Selle reklaamimiseks mängisid nad mõne korra Ozzfestil, kus neid loeti üheks tähtsamaks ansambliks 2002. aasta turneel. Esimene album jõudis 145. kohale Billboard 200 edetabelis ning 86. kohale edetabelis UK Albums Chart.

 "House of Secrets" (2004–2006) ja "The Ascension" (2007–2008) 
27. juulil 2004 andis Otep välja oma teise stuudioalbumi "House of Secrets", mille produtsendiks oli Greg Wells. Album jõudis 93. kohale edetabelis Billboard 200 ning 102. kohale edetabelis Syndicat National de l'Édition Phonographique Prantsusmaal. Pärast kolmeaastast turneedel käimist allkirjastasid nad 20. märtsil 2007 plaadilepingu Koch Recordsiga ja avaldasid oma kolmanda albumi "The Ascension". Ka selle albumi promomiseks läksid nad kohe turneele koos Static-X-iga, alustades 2007. aasta kevadel. Albumi plaanitud väljaandmiskuupäeva lükati edasi Capitol / Virgin Recordsi ühinemise tõttu. Album jõudis 81. kohale edetabelis Billboard 200 ja 6. kohale edetabelis US Independent Charts. Albumit "The Ascension müüdi esimesel ilmumisnädalal 10 200 eksemplari.

 "Smash the Control Machine" (2009–2010), "Atavist" ja "Sounds Like Armageddon" (2011–2012) 
2009. aastal kirjutas Otep alla uuele plaadilepingule Victory Recordsiga. Nende neljas album "Smash the Control Machine" anti välja 18. augustil 2009 koos endiste liikmete Mark "Moke" Bistanyga trummidel ja Rob Pattersoniga kitarril. Albumil mängis klaverit Koichi Fukuda, viiulit Emilie Autumn ja loo "You're a Woman Now" meloodia kirjutamisel oli suuresti kaasa aidanud Holly Knight. Ka Otepi laulu "Perfectly Flawed" nende eelmiselt albumilt "The Ascension" aitas Holly Knight lõpuni kirjutada. "Smash the Control Machine" jõudis 47. kohale edetabelis Billboard 200 ja 6. kohale edetabelis US Independent Charts. Bänd osales sügisel 2009 Põhja-Ameerikas toimuval turneel "Shock & Raw Tour" koos 2Centsi, Five Finger Death Punchi ja Shadows Falliga. 30. septembril 2010 lahkus basskitarrist Jay McGuire bändist. 26. aprill 2011 ilmus Otepi viies album "Atavist". See jõudis 61. kohale edetabelis Billboard 200, 10. kohale edetabelis Independent Charts ja 19. kohale edetabelis US Rock Charts. 6. novembril 2012 andis Otep välja oma esimese kontsertalbumi "Sounds Like Armageddon".

 "Hydra" (2013–2014) ja "Generation Doom" (2015–2016) 
Ühes intervjuus spekuleeris Otep Shamaya, et "Hydrast" saab bändi viimane ja lõplik album. "Hydra" anti välja 22. jaanuaril 2013 ning see jõudis 133. kohale edetabelis Billboard 200. Hoolimata Shamaya väitest, jätkas Otep esinemist USA idarannikul ja Austraalias oma "Sounds of Armageddoni" turnee raames. 2014. aasta esimeses pooles teatas Otep Facebooki vahendusel, et bändil ilmub ka seitsmes album. Aprillis 2014 kirjutas Otep alla uuele juhtkonna lepingule Kam 9.8 Machlation Groupiga (Slipknoti DJ Sid Wilsoni ja tema äripartneri Synonym Meadi asutatud ettevõte). Leping Kam 9.8-ga jäi septembris 2015 uuendamata ning seejärel teatas Otep Facebookis, et sõlmis uue lepingu hoopis Napalm Recordsiga ja uus album ilmub 2016. aasta kevadel (ette tellida oli võimalik juba talvel 2015). "Napalm Recordsiga allkirjastamine on üks kõige põnevamaid liite, mille ma olen kunagi teinud. Ma ei ole tundnud sellist põnevust uue albumi kirjutamisel pärast albumit "Sevas Tra". Mul on palju tööd teha, palju muusikat mida kirjutada, palju asju mida öelda, palju ebaõiglust ja palju hullumeelsust kogumiseks ja püüdmiseks. Sellise püha alkeemia valmistamine koos Howard Bensoni tumeda briljantsusega on täitunud unistus." 4. veebruaril teatas Otep, et albumi pealkirja saab "Generation Doom" ja see ilmub 15. aprill 2016. Nad avaldasid Facebookis ka oma uue albumi kaanepildi. 11. aprill 2016 andis Billboard võimaluse inimestel albumit "Generation Doom" täispikkuses kuulata 24 tunni vältel, kuid selle menukaks osutumise tõttu pikendasid nad eelkuulamisaega paarile päevale. Laulu "In Cold Blood" muusikavideo avalikustati Music Choice'i vahendusel 15. aprill 2016. Muusikapoodide päeval 16. aprillil tõid plaadipoed müügile "Generation Doomi" vinüülversiooni. 20. aprillil ilmus Napalm Recordsi YouTube'i kanalisse ka internetis vaatamiseks loo "In Cold Blood" video. "Generation Doom" sai 23. aprilli arvestuses läbimüügi poolest 3. kohale kõigist 8-st Napalm Recordsi plaadist, mis ilmusid samal nädalal. 26. aprillil jõudis "Generation Doom" 7. kohale edetabelis Billboard Rock Chart, 10. kohale edetabelis Independent Chart ja 109. kohale edetabelis Top 200 Albums Chart. 7. mail jõudis album ka edetabelisse Billboard Hard Rock Chart, kus sai 4. koha.

 Muusikaline stiil 
Otepi stiil on eelkõige nu metal, aga bändi on mainitud ka alternative metal'i viljelejana. Lisaks sellele on mõned allikad Otepit iseloomustatud gothic metal'i, rap metal'i ja extreme metal'i bändina. AllMusic kirjeldas neid kui "art house nu-metal". Bändi inspireerijateks on olnud Black Sabbath, Tool, Deftones, Korn, The Doors, Slipknot, Slayer, L7, Babes in Toyland, Hole, Marilyn Manson ja Nirvana. Otepi muusika on küll nu metal, aga sisaldab märkimisväärselt death metal'i elemente.

 Auhinnad 
2004. aastal jõudis nende laulu "Warhead" muusikavideo TOP 10-sse MTV saates "Headbanger's Ball".

2010. aastal oli Otep GLAAD Media Awardi auhinnanominent kategoorias "Outstanding Music Artist" (väljapaistev artist) albumi "Smash the Control Machine" eest.

 Liikmed 
 Praegused liikmed 
 Otep Shamaya – vokaalid (2000 – tänini)
 Ari Mihalopoulos – kitarr (2011 – tänini)
 Justin Kier – trummid (2013 – tänini)
 Andrew Barnes – basskitarr (2016 – tänini)

 Endised liikmed 
 Tarver Marsh – kitarr (2000)
 Dave "Spooky" Aguilera – kitarr (2000–2001)
 Mark "Moke" Bistany – trummid (2000–2003, 2009)
 Rob Patterson – kitarr (2001–2004, 2009)
 Jason "eViL J" McGuire – basskitarr (2000–2010)
 Karma Singh Cheema – kitarr (2006–2007)
 Brian "Haggis" Wolff – trummid (2006–2008)

 Kontserditurneede liikmed 
 Lane Maverick – kitarr (2001)
 Lee Rios – kitarr (2004)
 Scotty CH – kitarr (2005)
 Melissa DeGott – kitarr (2006)
 Aaron Nordstrom – kitarr (2007–2008)
 Steven Barbola – kitarr (2008–2010)
 Scot Coogan – trummid (2003)
 David Lopez – trummid (2004)
 Doug Pellerin – trummid (2004–2005)
 Dave Gentry – trummid (2008–2010)
 Chasin Cox – trummid (2010)
 Joe Fox – trummid (2011)
 Chase Brickenden – trummid (2012)
 Erik Tisinger – basskitarr (2011–2013)
 Corey Wolford – basskitarr (2014–2015)

 Diskograafia 
 "Sevas Tra" (2002)
 "House of Secrets" (2004)
 "The Ascension" (2007)
 "Smash the Control Machine" (2009)
 "Atavist" (2011)
 "Hydra" (2013)
 "Generation Doom" (2016)
 "Kult 45" (2018)

 Kontsertalbumid 
 "Sounds Like Armageddon" (2012)

 EP-d 
 "Jihad" (2001)
 "Wurd Becomes Flesh" (2005)

 Singlid 
PealkiriAastaAlbum"Blood Pigs"2002"Sevas Tra""Warhead"2004"House of Secrets""Buried Alive"2004"House of Secrets""Ghostflowers"2007"The Ascension""Breed" (Nirvana kaver)2007"The Ascension""Perfectly Flawed"2008"The Ascension""Confrontation"2008"The Ascension""Smash the Control Machine"2009"Smash the Control Machine""Rise, Rebel, Resist"2010"Smash the Control Machine""Fists Fall"2011"Atavist""Not to Touch the Earth" (The Doorsi kaver)2011"Atavist""Apex Predator"2013"Hydra""Zero"2016"Generation Doom""In Cold Blood"2016"Generation Doom""Royals" (Lorde kaver)2016"Generation Doom"

 Promosinglid 
PealkiriAastaAlbum"March of the Martyrs"2007"The Ascension""Necessary Accessories"2008"The Ascension""Special Pets"2008"The Ascension"

Kategooria:Ameerika Ühendriikide ansamblid
Kategooria:Metal-ansamblid